title: Provedbena uredba Komisije (EU) 2019/139 od 29. siječnja 2019. o odobravanju aktivne tvari Beauveria bassiana soj IMI389521 u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011 (Tekst značajan za EGP.)

text:
                  30.1.2019

                  HR

                  Službeni list Europske unije

                  L 26/4

         PROVEDBENA UREDBA KOMISIJE (EU) 2019/139
         od 29. siječnja 2019.
         o odobravanju aktivne tvari Beauveria bassiana soj IMI389521 u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2.,
         budući da:

                     (1)

                     U skladu s člankom 7. stavkom 1. Uredbe (EZ) br. 1107/2009 Nizozemska je 28. listopada 2014. od subjekta Exosect Limited primila zahtjev za odobrenje aktivne tvari Beauveria bassiana soj IMI389521.

                     (2)

                     U skladu s člankom 9. stavkom 3. Uredbe (EZ) br. 1107/2009 Nizozemska je kao država članica izvjestiteljica 2. lipnja 2015. obavijestila podnositelja zahtjeva, ostale države članice, Komisiju i Europsku agenciju za sigurnost hrane („Agencija”) o prihvatljivosti zahtjeva.

                     (3)

                     Država članica izvjestiteljica 22. veljače 2016. Komisiji je dostavila nacrt izvješća o ocjeni, uz kopiju Agenciji, u kojem je ocijenila može li se očekivati da ta aktivna tvar ispunjava mjerila za odobravanje predviđena u članku 4. Uredbe (EZ) br. 1107/2009.

                     (4)

                     Agencija je postupila u skladu s člankom 12. stavkom 1. Uredbe (EZ) br. 1107/2009. U skladu s člankom 12. stavkom 3. Uredbe (EZ) br. 1107/2009 zatražila je da podnositelj zahtjeva državama članicama, Komisiji i Agenciji dostavi dodatne informacije. Država članica izvjestiteljica dostavila je Agenciji ocjenu dodatnih informacija 2. veljače 2017. u obliku ažuriranog nacrta izvješća o ocjeni.

                     (5)

                     Agencija je 26. travnja 2017. podnositelju zahtjeva, državama članicama i Komisiji dostavila zaključak (2) o tome može li se očekivati da aktivna tvar Beauveria bassiana soj IMI389521 ispunjava mjerila za odobravanje predviđena u članku 4. Uredbe (EZ) br. 1107/2009. Agencija je svoj zaključak stavila na raspolaganje javnosti.

                     (6)

                     Komisija je 24. listopada 2018. Stalnom odboru za bilje, životinje, hranu i hranu za životinje dostavila nacrt izvješća o pregledu za tvar Beauveria bassiana soj IMI389521 i nacrt uredbe kojom se predviđa odobrenje tvari Beauveria bassiana soj IMI389521.

                     (7)

                     Za jednu ili više reprezentativnih uporaba najmanje jednog sredstva za zaštitu bilja koje sadržava tu aktivnu tvar, a posebno za uporabe koje su ispitane i detaljno opisane u izvješću o pregledu, utvrđeno je da su mjerila za odobravanje predviđena u članku 4. Uredbe (EZ) br. 1107/2009 ispunjena.

                     (8)

                     Stoga je primjereno odobriti tvar Beauveria bassiana soj IMI389521.

                     (9)

                     U skladu s člankom 13. stavkom 2. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je, međutim, utvrditi određene uvjete. Konkretno, primjereno je, prema potrebi, uključiti mjere za smanjenje rizika.

                     (10)

                     U skladu s člankom 13. stavkom 4. Uredbe (EZ) br. 1107/2009 trebalo bi na odgovarajući način izmijeniti Prilog Provedbenoj uredbi Komisije (EU) br. 540/2011 (3).

                     (11)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Odobrenje aktivne tvari
            Aktivna tvar Beauveria bassiana soj IMI389521, kako je navedena u Prilogu I., odobrava se u skladu s uvjetima utvrđenima u tom prilogu.

            Članak 2.
            Izmjene Provedbene uredbe (EU) br. 540/2011
            Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.

            Članak 3.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 29. siječnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 309, 24.11.2009., str. 1.

            (2)  EFSA (Europska agencija za sigurnost hrane), 2017. Conclusion on the peer review of the pesticide risk assessment of the active substance Beauveria bassiana IMI389521 (Zaključak o stručnom pregledu procjene rizika od uporabe aktivne tvari Beauveria bassiana IMI389521 kao pesticida). EFSA Journal 2017.; 15(5):4831, 21 str. doi:10.2903/j.efsa.2017.4831.

            (3)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            PRILOG I.

                        Uobičajeni naziv, identifikacijski brojevi

                        Kemijski naziv prema IUPAC-u

                        Čistoća (1)

                        Datum odobrenja

                        Prestanak odobrenja

                        Posebne odredbe

                           Beauveria bassiana soj IMI389521
                        Referentni broj u Zbirci genetskih resursa CABI: IMI389521

                        Nije primjenjivo

                        Najveća razina beauvericina: 0,09 mg/kg

                        19. veljače 2019.

                        19. veljače 2029.

                        Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o pregledu za tvar Beauveria bassiana soj IMI389521, a posebno njegovi dodaci I. i II.
                        U toj ukupnoj ocjeni države članice moraju obratiti posebnu pozornost na sljedeće:

                                    —

                                    stabilnost kod skladištenja pripravka (ili više njih) koji sadržava tvar B. bassiana soj IMI389521, uključujući udio metabolita beauvericina nakon skladištenja,

                                    —

                                    sadržaj metabolita beauvericina proizvedenog u određenim uvjetima primjene,

                                    —

                                    rizik koji predstavlja beauvericin u zaraženim insektima prisutnima u skladištenom zrnju. Potrebno je poduzeti mjere kako bi se osiguralo da takvi proizvodi ne uđu u lanac hrane i hrane za životinje, uzimajući u obzir uobičajenu razinu prisutnosti beauvericina na zrnima žitarica,

                                    —

                                    zaštitu korisnika sredstva i djelatnika, uzimajući u obzir to da se smatra da tvar B. bassiana soj IMI389521, kao i svaki drugi mikroorganizam, može uzrokovati preosjetljivost.

                              Strogo održavanje ekoloških uvjeta i analiza kontrole kvalitete tijekom proizvodnog postupka kako bi se osiguralo poštovanje graničnih vrijednosti mikrobiološke kontaminacije iz radnog dokumenta SANCO/12116/2012 (2).
                        Uvjeti uporabe prema potrebi uključuju mjere za smanjenje rizika.

               (1)  Dodatni podaci o identifikaciji i specifikaciji aktivne tvari dostupni su u izvješću o pregledu.

               (2)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf.

            PRILOG II.
            U dijelu B Priloga Provedbenoj uredbi (EU) br. 540/2011 dodaje se sljedeći unos:

                           „130.

                              Beauveria bassiana soj IMI389521
                           Referentni broj u Zbirci genetskih resursa CABI: IMI389521

                           Nije primjenjivo

                           Najveća razina beauvericina: 0,09 mg/kg

                           19. veljače 2019.

                           19. veljače 2029.

                           Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o pregledu za tvar Beauveria bassiana soj IMI389521, a posebno njegovi dodaci I. i II.
                           U toj ukupnoj ocjeni države članice moraju obratiti posebnu pozornost na sljedeće:

                                       —

                                       stabilnost kod skladištenja pripravka (ili više njih) koji sadržava tvar B. bassiana soj IMI389521, uključujući udio metabolita beauvericina nakon skladištenja,

                                       —

                                       sadržaj metabolita beauvericina proizvedenog u određenim uvjetima primjene,

                                       —

                                       rizik koji predstavlja beauvericin u zaraženim insektima prisutnima u skladištenom zrnju. Potrebno je poduzeti mjere kako bi se osiguralo da takvi proizvodi ne uđu u lanac hrane i hrane za životinje, uzimajući u obzir uobičajenu razinu prisutnosti beauvericina na zrnima žitarica,

                                       —

                                       zaštitu korisnika sredstva i djelatnika, uzimajući u obzir to da se smatra da tvar B. bassiana soj IMI389521, kao i svaki drugi mikroorganizam, može uzrokovati preosjetljivost.

                                 Strogo održavanje ekoloških uvjeta i analiza kontrole kvalitete tijekom proizvodnog postupka kako bi se osiguralo poštovanje graničnih vrijednosti mikrobiološke kontaminacije iz radnog dokumenta SANCO/12116/2012 (*1).
                           Uvjeti uporabe prema potrebi uključuju mjere za smanjenje rizika.

               (*1)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf.”


title: Provedbena uredba Komisije (EU) 2019/255 оd 13. veljače 2019. o izmjeni Provedbene uredbe (EU) br. 821/2014 o utvrđivanju pravila za primjenu Uredbe (EU) br. 1303/2013 Europskog parlamenta i Vijeća u pogledu detaljnih postupaka za prijenos programskih doprinosa i upravljanje njima, izvješćivanja o financijskim instrumentima, tehničkih obilježja mjera informiranja i komunikacije za operacije te sustava evidentiranja i pohranjivanja podataka

text:
                  14.2.2019

                  HR

                  Službeni list Europske unije

                  L 43/15

         PROVEDBENA UREDBA KOMISIJE (EU) 2019/255
         оd 13. veljače 2019.
         o izmjeni Provedbene uredbe (EU) br. 821/2014 o utvrđivanju pravila za primjenu Uredbe (EU) br. 1303/2013 Europskog parlamenta i Vijeća u pogledu detaljnih postupaka za prijenos programskih doprinosa i upravljanje njima, izvješćivanja o financijskim instrumentima, tehničkih obilježja mjera informiranja i komunikacije za operacije te sustava evidentiranja i pohranjivanja podataka
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (1), a posebno njezin članak 46. stavak 3. i članak 115. stavak 4.,
         budući da:

                     (1)

                     Provedbenom uredbom Komisije (EU) br. 821/2014 (2) utvrđuju se, među ostalim, tehnička obilježja mjera informiranja i komunikacije. Zbog promjena u dijelu trećem glavi III. poglavlju II. Uredbe (EU) br. 1303/2013, kako su uvedene Uredbom (EU, Euratom) 2018/1046 Europskog parlamenta i Vijeća (3), naslov Provedbene uredbe (EU) br. 821/2014 i naslov poglavlja II. te Uredbe trebalo bi na odgovarajući način izmijeniti.

                     (2)

                     Kako bi se izbjeglo nepotrebno administrativno opterećenje te radi pojednostavnjenja, potrebno je ukloniti zahtjev da naziv financijskog instrumenta treba uključivati upućivanje na činjenicu da ga se podupire iz europskih strukturnih i investicijskih fondova (ESI). U skladu s člankom 6. stavkom 1. točkom (b) Delegirane uredbe Komisije (EU) br. 480/2014 (4), krajnje primatelje financijskih instrumenata ipak treba obavijestiti da se financiranje pruža u okviru programa koji se sufinanciraju iz europskih strukturnih i investicijskih fondova. Ukidanje obveze navođenja naziva financijskog instrumenta stoga ne utječe na zahtjeve vidljivosti i komunikacije na razini potpore krajnjim primateljima. Članak 4. stavak 4. Provedbene uredbe (EU) br. 821/2014 trebalo bi na odgovarajući način izmijeniti.

                     (3)

                     U Prilogu I. Provedbenoj uredbi Komisije (EU) br. 821/2014 utvrđen je obrazac za izvješćivanje o financijskim instrumentima u skladu s člancima od 37. do 46. Uredbe (EU) br. 1303/2013. Niz tih odredaba izmijenjen je Uredbom (EU, Euratom) 2018/1046.

                     (4)

                     U članku 38. stavku 1. Uredbe (EU) br. 1303/2013 uvedena je nova mogućnost provedbe, koja uključuje kombiniranje europskih strukturnih i investicijskih fondova s financijskim proizvodima EIB-a u okviru Europskog fonda za strateška ulaganja, kako je dalje utvrđeno u novom članku 39.a te Uredbe. Stoga je potrebno tu mogućnost provedbe uključiti u odjeljak za opis financijskog instrumenta i provedbenih mehanizama te uključiti nova polja s podacima u odjeljak obrasca za izvješćivanje o financijskim instrumentima koji se odnosi na napredak u ostvarivanju očekivanog učinka financijske poluge kako bi se obuhvatili doprinosi iz europskih strukturnih i investicijskih fondova financijskim instrumentima u kojima se takvi doprinosi kombiniraju s financijskim proizvodima EIB-a u okviru Europskog fonda za strateška ulaganja.

                     (5)

                     U članku 38. stavku 4. Uredbe (EU) br. 1303/2013 pojašnjena su pravila za izravnu dodjelu bankama ili institucijama u javnom vlasništvu. Stoga je takvo pojašnjenje potrebno uzeti u obzir tako da se ta vrsta tijela koje provodi financijske instrumente uključi u odjeljak obrasca za izvješćivanje o financijskim instrumentima koji se odnosi na nazive tijela koja provode financijske instrumente i tijela koja provode fond fondova, ako je primjenjivo.

                     (6)

                     Ovisno o primjeni aktivnog upravljanja novčanim sredstvima, člankom 44. Uredbe (EU) br. 1303/2013 omogućuje se financiranje negativnih kamata nastalih kao rezultat ulaganja iz ESI fondova u skladu s člankom 43. Uredbe (EU) br. 1303/2013 iz sredstava vraćenih u financijski instrument. Stoga je potrebno uskladiti zahtjeve za izvješćivanje s tom novom odredbom. Takvo usklađivanje trebalo bi se provesti u dijelu obrasca za izvješćivanje o financijskim instrumentima koji se odnosi na iznos vraćen financijskim instrumentima iz ulaganja.

                     (7)

                     Novim člankom 43.a. Uredbe (EU) br. 1303/2013 pojašnjavaju se pravila kojima se uređuje različito postupanje prema ulagačima koji djeluju u skladu s načelom tržišnog gospodarstva u slučaju podjele dobiti i rizika. Stoga je potrebno uskladiti tekst obrasca za izvješćivanje o financijskim instrumentima s tom pojašnjenom odredbom u odjeljku o kamatama i ostalim dobicima koji proizlaze iz potpore koju financijskom instrumentu dodijele ESI fondovi, programskim sredstvima koja se vraćaju financijskim instrumentima iz ulaganja kako je navedeno u člancima 43. i 44. te iznosima upotrijebljenima za različito postupanje iz članka 43.a.

                     (8)

                     U članku 46. Uredbe (EU) br. 1303/2013 pojednostavnjene su obveze izvješćivanja o financijskim instrumentima kako bi se izbjegla određena udvostručavanja. Stoga je informacije koje se zahtijevaju u polju s podacima 40. potrebno uskladiti sa zahtjevom izvješćivanja iz članka 46. stavka 2. točke (i) Uredbe (EU) br. 1303/2013. Osim toga, zahtjev za izvješćivanje o vrijednosti vlasničkih ulaganja s obzirom na prethodnu godinu potrebno je premjestiti pod naslov VII. obrasca za izvješćivanje o financijskim instrumentima u skladu s člankom 46. stavkom 2. točkom (i) Uredbe (EU) br. 1303/2013. Kako bi se izbjeglo nepotrebno administrativno opterećenje i osigurala usklađenost sa sustavima izvješćivanja koje su već uspostavila upravljačka tijela, premještanje postojećeg polja s podacima 40. pod naslov VII., čime se želi osigurati dosljednost s odgovarajućim upućivanjem u članku 46. stavku 2. točki (i) Uredbe (EU) br. 1303/2013, ne bi trebalo prouzročiti promjenu u brojčanom označivanju, iako bi njegov naslov trebalo uskladiti s tim člankom.

                     (9)

                     Kako bi se izbjeglo udvostručavanje određenih zahtjeva i radi usklađivanja sa zahtjevima za izvješćivanje iz članka 46. stavka 2. točke (h) Uredbe (EU) br. 1303/2013, upućivanje na vrijednost ulaganjâ i sudjelovanjâ briše se iz odjeljka o napretku u ostvarivanju očekivanog učinka poluge u obrascu za izvješćivanje o financijskim instrumentima.

                     (10)

                     Kao posljedica izmjena u člancima od 37. do 46. Uredbe (EU) br. 1303/2013 navedenih u uvodnim izjavama od 3. do 9., Prilog I. Provedbenoj uredbi (EU) br. 821/2014 trebalo bi na odgovarajući način izmijeniti.

                     (11)

                     Mjere predviđene ovom Uredbom u skladu su s mišljenjem Odbora za koordinaciju europskih strukturnih i investicijskih fondova.

                     (12)

                     Kako bi se osigurala pravna sigurnost i u najvećoj mogućoj mjeri smanjile neusklađenosti između izmijenjenih odredbi Uredbe (EU) br. 1303/2013, koje se primjenjuju od 2. kolovoza 2018. ili ranije u skladu s člankom 282. Uredbe (EU, Euratom) 2018/1046, i odredbi ove Uredbe, ova bi Uredba trebala stupiti na snagu sljedećeg dana od dana objave u Službenom listu Europske Unije.

                     (13)

                     Provedbenu uredbu (EU) br. 821/2014 trebalo bi stoga na odgovarajući način izmijeniti,

               DONIJELA JE OVU UREDBU:

            Članak 1.
            Provedbena uredba (EU) br. 821/2014 mijenja se kako slijedi:

                        (1)

                        naslov se zamjenjuje sljedećim:
                        „Provedbena uredba Komisije (EU) br. 821/2014 оd 28. srpnja 2014. o utvrđivanju pravila za primjenu Uredbe (EU) br. 1303/2013 Europskog parlamenta i Vijeća u pogledu detaljnih postupaka za prijenos programskih doprinosa i upravljanje njima, izvješćivanja o financijskim instrumentima, tehničkih obilježja mjera informiranja, komunikacije i vidljivosti za operacije te sustava evidentiranja i pohranjivanja podataka”;

                        (2)

                        naslov poglavlja II. zamjenjuje se sljedećim:
                        „TEHNIČKA OBILJEŽJA MJERA INFORMIRANJA, KOMUNIKACIJE I VIDLJIVOSTI ZA OPERACIJE TE UPUTE ZA IZRADU AMBLEMA UNIJE I DEFINIRANJE NJEGOVIH STANDARDNIH BOJA”;

                        (3)

                        članak 4. stavak 4. zamjenjuje se sljedećim:

                           „4.   Naziv „Europska unija” uvijek je ispisan u svojem punom obliku. Tipografski oblici koji se mogu upotrebljavati uz amblem Unije jesu sljedeći: Arial, Auto, Calibri, Garamond, Trebuchet, Tahoma, Verdana i Ubuntu. Kurziv, podcrtane varijacije i tematski fontovi ne upotrebljavaju se. Položaj teksta u odnosu na amblem Unije ne smije ni na koji način ometati amblem Unije. Veličina fonta razmjerna je veličini amblema. Boja fonta jest plava „reflex blue”, crna ili bijela, ovisno o pozadini.”;

                        (4)

                        Prilog I. Provedbenoj uredbi (EU) br. 821/2014 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. veljače 2019.

                  Za Komisiju

                  Predsjednik

               Jean-Claude JUNCKER

            (1)  SL L 347, 20.12.2013., str. 320.

            (2)  Provedbena uredba Komisije (EU) br. 821/2014 оd 28. srpnja 2014. o utvrđivanju pravila za primjenu Uredbe (EU) br. 1303/2013 Europskog parlamenta i Vijeća u pogledu detaljnih postupaka za prijenos programskih doprinosa i upravljanje njima, izvješćivanja o financijskim instrumentima, tehničkih obilježja mjera informiranja i komunikacije za operacije te sustava evidentiranja i pohranjivanja podataka (SL L 223, 29.7.2014., str. 7.).

            (3)  Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30.7.2018., str. 1.).

            (4)  Delegirana uredba Komisije (EU) br. 480/2014 оd 3. ožujka 2014. o dopuni Uredbe (EU) br. 1303/2013 Europskog parlamenta i Vijeća o utvrđivanju zajedničkih odredbi Europskog fonda za regionalni razvoj, Europskog socijalnog fonda, Kohezijskog fonda, Europskog poljoprivrednog fonda za ruralni razvoj i Europskog fonda za pomorstvo i ribarstvo te o utvrđivanju općih odredbi Europskog fonda za regionalni razvoj, Europskog socijalnog fonda, Kohezijskog fonda i Europskog fonda za pomorstvo i ribarstvo (SL L 138, 13.5.2014., str. 5.).

            PRILOG
            Prilog I. Provedbenoj uredbi Komisije (EU) br. 821/2014 mijenja se kako slijedi:

                        (1)

                        polje s podacima 7.2. zamjenjuje se sljedećim:

                                    „7.2.

                                    Financijski instrument osnovan na nacionalnoj, regionalnoj, transnacionalnoj ili prekograničnoj razini, kojime upravlja ili za koji je odgovorno upravljačko tijelo iz članka 38. stavka 1. točke (b), koji se podupire programskim doprinosima ESI fondova u skladu s člankom 38. stavkom 4. točkama (a), (b), (c) i (d) Uredbe (EU) br. 1303/2013”;

                        (2)

                        dodaje se novo polje s podacima 7.3.:

                                    „7.3.

                                    Financijski instrument u kojem se financijski doprinos upravljačkog tijela kombinira s financijskim proizvodima EIB-a u okviru Europskog fonda za strateška ulaganja u skladu s člankom 39.a., kako je navedeno u članku 38. stavku 1. točki (c)”;

                        (3)

                        polje s podacima 10. zamjenjuje se sljedećim:

                                    „10.

                                    Pravni status financijskog instrumenta u skladu s člankom 38. stavkom 6. i člankom 39.a stavkom 5. točkom (b) Uredbe (EU) br. 1303/2013 (samo za financijske instrumente iz članka 38. stavka 1. točaka (b) i (c)): fiducijarni račun otvoren na ime provedbenog tijela i u ime upravljačkog tijela ili zaseban blok financiranja unutar financijske institucije”;

                        (4)

                        naslov III. zamjenjuje se sljedećim:
                        „III.
                              Identifikacija tijela koje provodi financijski instrument i tijela koje provodi fond fondova, prema potrebi, kako je navedeno u članku 38. stavku 1. točkama (a), (b) i (c) Uredbe (EU) br. 1303/2013 (članak 46. stavak 2. točka (c) Uredbe (EU) br. 1303/2013)”;

                        (5)

                        polje s podacima 11.1. zamjenjuje se sljedećim:

                                    „11.1.

                                    Vrsta provedbenog tijela u skladu s člankom 38. stavkom 4. i člankom 39.a stavkom 5. Uredbe (EU) br. 1303/2013: postojeći ili novostvoreni pravni subjekt namijenjen provedbi financijskih instrumenata; Europska investicijska banka; Europski investicijski fond; međunarodna financijska institucija u kojoj država članica ima udjela; banka ili institucija u javnom vlasništvu koja je osnovana kao pravni subjekt koji obavlja financijske djelatnosti na profesionalnoj osnovi; tijelo javnog ili privatnog prava; upravljačko tijelo koje izravno poduzima provedbene zadaće (samo za zajmove i jamstva)”;

                        (6)

                        naslov VII. zamjenjuje se sljedećim:
                        „VII.
                              Kamate i drugi dobici nastali potporom ESI fondova financijskom instrumentu, programska sredstva vraćena financijskom instrumentu iz ulaganja iz članaka 43. i 44., iznosi upotrijebljeni za različito postupanje iz članka 43a. te vrijednost vlasničkih ulaganja s obzirom na prethodne godine (članak 46. stavak 2. točke (g) i (i) Uredbe (EU) br. 1303/2013)”;

                        (7)

                        polje s podacima 37. zamjenjuje se sljedećim:

                                    „37.

                                    Iznos sredstava koji se može pripisati ESI fondovima i koji je upotrijebljen u skladu s člancima 43.a i 44.”;

                        (8)

                        polje s podacima 37.1. zamjenjuje se sljedećim:

                                    „37.1.

                                    od čega iznosi isplaćeni za različito postupanje prema ulagačima koji djeluju u skladu s načelom tržišnog gospodarstva i koji osiguravaju drugi dio sredstava za potporu financijskom instrumentu iz ESI fondova ili paralelno ulažu na razini krajnjih primatelja (u EUR)”;

                        (9)

                        dodaje se novo polje s podacima 37.3.:

                                    „37.3.

                                    od čega iznosi za pokrivanje gubitaka u nominalnom iznosu doprinosa ESI fondova financijskom instrumentu koji proizlaze iz negativnih kamata, ako takvi gubici nastanu unatoč tome što tijela koja provode financijske instrumente aktivno upravljaju novčanim sredstvima (u EUR)”;

                        (10)

                        sljedeće novo polje s podacima 40. umeće se nakon novog polja s podacima 37.3.:

                                    „40.

                                    Vrijednost vlasničkih ulaganja s obzirom na prethodne godine (u EUR)”;

                        (11)

                        naslov VIII. zamjenjuje se sljedećim:
                        „VIII.
                              Napredak u ostvarivanju očekivanog učinka financijske poluge ulaganja financijskog instrumenta (članak 46. stavak 2. točka (h) Uredbe (EU) br. 1303/2013)”;

                        (12)

                        dodaje se novo polje s podacima 38.1A:

                                    „38.1.A

                                    Doprinos u okviru financijskog proizvoda EIB-a za koji su preuzete obveze u sporazumu o financiranju s tijelom koje provodi financijski instrument (samo za instrumente iz članka 38. stavka 1. točke (c)) (u EUR)”;

                        (13)

                        dodaje se novo polje s podacima 38.2.A:

                                    „38.2.A

                                    Doprinos u okviru financijskog instrumenta EIB-a koji se plaća financijskom instrumentu (samo za instrumente iz članka 38. stavka 1. točke (c)) (u EUR)”;

                        (14)

                        dodaje se novo polje s podacima 38.3.A:

                                    „38.3.A

                                    Doprinos u okviru financijskog proizvoda EIB-a mobiliziran na razini krajnjeg primatelja (samo za instrumente iz članka 38. stavka 1. točke (c)) (u EUR)”;

                        (15)

                        briše se polje s podacima 40. iz naslova VIII.


title: Provedbena uredba Komisije (EU) 2019/256 оd 13. veljače 2019. o izmjeni Provedbene uredbe (EU) 2015/207 u pogledu promjena u modelima za dostavljanje informacija o velikom projektu, za zajednički akcijski plan, za izvješća o provedbi za cilj „Ulaganje za rast i radna mjesta” te za cilj „Europska teritorijalna suradnja” i o ispravku te uredbe u pogledu podataka za reviziju uspješnosti i okvira uspješnosti

text:
                  14.2.2019

                  HR

                  Službeni list Europske unije

                  L 43/20

         PROVEDBENA UREDBA KOMISIJE (EU) 2019/256
         оd 13. veljače 2019.
         o izmjeni Provedbene uredbe (EU) 2015/207 u pogledu promjena u modelima za dostavljanje informacija o velikom projektu, za zajednički akcijski plan, za izvješća o provedbi za cilj „Ulaganje za rast i radna mjesta” te za cilj „Europska teritorijalna suradnja” i o ispravku te uredbe u pogledu podataka za reviziju uspješnosti i okvira uspješnosti
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (1), a posebno njezin članak 101. peti stavak, članak 106. drugi stavak te članak 111. stavak 5.,
         uzimajući u obzir Uredbu (EU) br. 1299/2013 Europskog parlamenta i Vijeća od 17. prosinca 2013. o posebnim odredbama za potporu iz Europskog fonda za regionalni razvoj cilju „Europska teritorijalna suradnja” (2), a posebno njezin članak 14. stavak 5.,
         nakon savjetovanja s Odborom za koordinaciju za europske strukturne i investicijske fondove,
         budući da:

                     (1)

                     U Prilogu II. Provedbenoj uredbi Komisije (EU) 2015/207 (3) utvrđuje se format za dostavljanje informacija o velikom projektu u skladu s člankom 101. Uredbe (EU) br. 1303/2013. Zbog izmjena članka 61. Uredbe (EU) br. 1303/2013 u pogledu operacija kojima se ostvaruju neto prihodi nakon dovršetka, koje su uvedene Uredbom (EU, Euratom) 2018/1046 Europskog parlamenta i Vijeća (4), i s obzirom na to da je Komisija donijela Obavijest o pojmu državne potpore (5), Prilog II. trebalo bi na odgovarajući način izmijeniti.

                     (2)

                     U Prilogu IV. Provedbenoj uredbi (EU) 2015/207 utvrđen je format modela za zajednički akcijski plan u skladu s člankom 106. Uredbe (EU) br. 1303/2013. Zbog izmjena članaka od 104. do 109. Uredbe (EU) br. 1303/2013 u pogledu prvih zajedničkih akcijskih planova i sadržaja zajedničkih akcijskih planova, koje su uvedene Uredbom (EU, Euratom) 2018/1046, Prilog IV. trebalo bi na odgovarajući način izmijeniti.

                     (3)

                     U Prilogu V. Provedbenoj uredbi (EU) 2015/207 utvrđen je Model za izvješća o provedbi za cilj „Ulaganje za rast i radna mjesta” u skladu s člankom 111. Uredbe (EU) br. 1303/2013. Zbog izmjena članka 70. stavka 2. Uredbe (EU) br. 1303/2013 u pogledu prihvatljivosti izdataka za operacije koje se provode izvan programskog područja, te članka 104. stavaka 2. i 3. te uredbe u pogledu pragova za prvi zajednički akcijski plan, kako su uvedene Uredbom (EU, Euratom) 2018/1046, Prilog V. trebalo bi na odgovarajući način izmijeniti.

                     (4)

                     Tablicom 4.A. Priloga V. Provedbenoj uredbi (EU) 2015/207 obuhvaćeni su zajednički pokazatelji ostvarenja za Europski socijalni fond („ESF”) i Inicijativu za zapošljavanje mladih. Zbog promjena u Prilogu I. Uredbi (EU) br. 1304/2013 Europskog parlamenta i Vijeća (6) o utvrđivanju zajedničkih pokazatelja ostvarenja i rezultata za ulaganja ESF-a, kako su uvedene Uredbom (EU, Euratom) 2018/1046, tablicu 4.A. u dijelu A točki 3.2. Priloga V. trebalo bi na odgovarajući način izmijeniti. Budući da se izmjene Priloga I. Uredbi (EU) br. 1304/2013 primjenjuju od 1. siječnja 2014., i izmjene tablice 4.A. u dijelu A točki 3.2. Priloga V. trebale bi se primjenjivati od 1. siječnja 2014.

                     (5)

                     U Prilogu X. Provedbenoj uredbi (EU) 2015/207 utvrđen je model za izvješća o provedbi za cilj „Europska teritorijalna suradnja” u skladu s člankom 14. Uredbe (EU) br. 1299/2013. Zbog izmjena članka 104. stavaka 2. i 3. Uredbe (EU) br. 1303/2013 u pogledu pragova za prvi zajednički akcijski plan, kako su uvedene Uredbom (EU, Euratom) 2018/1046, Prilog X. trebalo bi na odgovarajući način izmijeniti.

                     (6)

                     Tablica u dijelu C točki 15. Priloga V. Provedbenoj uredbi (EU) 2015/207 i tablica u dijelu B točki 12. Priloga X. toj uredbi, obje u pogledu financijskih informacija za potrebe procjene napretka ka ostvarenju ključnih etapa i ciljeva, odnose se na rashode „koji su nastali na teret korisnika te su ih korisnici platili i potvrdili Komisiji do 31. prosinca 2018.” i „koji su nastali na teret korisnika te su ih korisnici platili do 31. prosinca 2023. i potvrdili Komisiji”. Ni Uredba (EU) br. 1303/2013 ni Provedbena uredba Komisije (EU) br. 215/2014 (7) ne uključuju takav krajnji rok za potvrđivanje prihvatljivih rashoda u pogledu ostvarenja ključnih etapa i ciljeva za financijske pokazatelje. Te bi tablice trebalo na odgovarajući način ispraviti. Kako bi se osigurala pravna sigurnost u pogledu zahtjeva za izvješćivanje o napretku ka ostvarenju ključnih etapa za financijske pokazatelje, koje će se prvi put uključiti u godišnje izvješće o provedbi za 2019., potrebno je da se ta korekcija primjenjuje retroaktivno s učinkom od datuma stupanja na snagu ove Uredbe kako bude donesena.

                     (7)

                     Kako bi se osigurala pravna sigurnost i ograničile neusklađenosti između izmijenjenih odredaba Uredbe (EU) br. 1303/2013 koje se primjenjuju od 2. kolovoza 2018. ili ranije u skladu s člankom 282. Uredbe (EU, Euratom) 2018/1046 i odredaba ove Uredbe na najmanju moguću mjeru, ova bi Uredba trebala stupiti na snagu sljedećeg dana od dana objave u Službenom listu Europske unije.

                     (8)

                     Provedbenu uredbu (EU) 2015/207 trebalo bi stoga u skladu s time izmijeniti i ispraviti,

               DONIJELA JE OVU UREDBU:

            Članak 1.
            Provedbena uredba (EU) 2015/207 mijenja se kako slijedi:

                        1.

                        Prilog II. Provedbenoj uredbi (EU) 2015/207 mijenja se u skladu s Prilogom I. ovoj Uredbi.

                        2.

                        Prilog IV. Provedbenoj uredbi (EU) 2015/207 mijenja se u skladu s Prilogom II. ovoj Uredbi.

                        3.

                        Prilog V. Provedbenoj uredbi (EU) 2015/207 mijenja se u skladu s Prilogom III. ovoj Uredbi.

                        4.

                        Prilog X. Provedbenoj uredbi (EU) 2015/207 mijenja se u skladu s Prilogom IV. ovoj Uredbi.

            Članak 2.
            Provedbena uredba (EU) 2015/207 ispravlja se kako slijedi:

                        1.

                        Prilog V. Provedbenoj uredbi (EU) 2015/207 ispravlja se u skladu s Prilogom V. ovoj Uredbi.

                        2.

                        Prilog X. Provedbenoj uredbi (EU) 2015/207 ispravlja se u skladu s Prilogom VI. ovoj Uredbi.

            Članak 3.
            Ova Uredba stupa na snagu sljedećeg dana od dana objave u Službenom listu Europske unije.
            Članak 2. primjenjuje se od 14. veljače 2015.
            Točka 1. Priloga III. primjenjuje se od 1. siječnja 2014.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. veljače 2019.

                  Za Komisiju

                  Predsjednik

               Jean-Claude JUNCKER

            (1)  SL L 347, 20.12.2013., str. 320.

            (2)  SL L 347, 20.12.2013., str. 259.

            (3)  Provedbena uredba Komisije (EU) 2015/207 od 20. siječnja 2015. o utvrđivanju detaljnih pravila za provedbu Uredbe (EU) br. 1303/2013 Europskog parlamenta i Vijeća u pogledu modela za izvješće o napretku, dostavljanje informacija o velikom projektu, zajednički akcijski plan, izvješće o provedbi za cilj „Ulaganje za rast i radna mjesta”, izjavu o upravljanju, revizijsku strategiju, revizorsko mišljenje i godišnje izvješće o kontroli, kao i metodologije za provođenje analize troškova i koristi te u skladu s Uredbom (EU) br. 1299/2013 Europskog parlamenta i Vijeća u pogledu modela za izvješća o provedbi za cilj „Europska teritorijalna suradnja” (SL L 38, 13.2.2015., str. 1.).

            (4)  Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30.7.2018., str. 1.).

            (5)  Obavijest Komisije o pojmu državne potpore iz članka 107. stavka 1. Ugovora o funkcioniranju Europske unije (C/2016/2946) (SL C 262, 19.7.2016., str. 1.).

            (6)  Uredba (EU) br. 1304/2013 Europskog parlamenta i Vijeća od 17. prosinca 2013. o Europskom socijalnom fondu i stavljanju izvan snage Uredbe Vijeća (EZ) br. 1081/2006 (SL L 347, 20.12.2013., str. 470.).

            (7)  Provedbena uredba Komisije (EU) br. 215/2014 оd 7. ožujka 2014. o utvrđivanju pravila u skladu s Uredbom (EU) br. 1303/2013 Europskog parlamenta i Vijeća o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo u vezi s modelima za potporu ciljevima u području klimatskih promjena, određivanjem ključnih etapa i ciljeva u okviru uspješnosti i nazivljem kategorija intervencija za europske strukturne i investicijske fondove (SL L 69, 8.3.2014., str. 65.).

            PRILOG I.
            Prilog II. Provedbenoj uredbi (EU) 2015/207 mijenja se kako slijedi:

                        1.

                        U točki C.2. bilješka 1. zamjenjuje se sljedećim:

                                    „(1)

                                    Službe Komisije dostavile su državama članicama smjernice kako bi im olakšale procjenu kada ulaganja u infrastrukturu uključuju državnu potporu. Točnije, službe Komisije izradile su analitičke tablice. Obavijest Komisije o pojmu državne potpore iz članka 107. stavka 1. Ugovora o funkcioniranju Europske unije objavljena je (C/2016/2946) (SL C 262, 19.7.2016., str. 1.). Komisija poziva države članice da se koriste analitičkim tablicama ili drugim metodama kako bi objasnile zašto se smatra da potpora ne uključuje dodjelu državne potpore.”.

                        2.

                        U točki C.3. naslov posljednje tablice zamjenjuje se sljedećim:
                        „Metoda fiksne stope ili metoda stope umanjenog sufinanciranja (članak 61. stavak 3. točke (a) i (aa) te članak 61. stavak 5. Uredbe (EU) br. 1303/2013)”.

                        3.

                        U točki C.3. posljednja tablica zamjenjuje se sljedećim:

                                    „Vrijednost

                                    1.

                                    Ukupni prihvatljivi trošak prije uzimanja u obzir zahtjeva iz članka 61. Uredbe (EU) br. 1303/2013 (u EUR, nediskontiran)
                                    (odjeljak C.1.12.(C))

                                       <type=’N’ input=’G’>

                                    2.

                                    Fiksna stopa neto prihoda kako je definirana u Prilogu V. Uredbi (EU) br. 1303/2013 ili delegiranim aktima ili utvrđena na temelju članka 61. stavka 3. točke (aa) (fiksna stopa) (%)

                                       <type=’N’ input=’M’>

                                    3.

                                    Ukupni prihvatljivi trošak nakon uzimanja u obzir zahtjeva iz članka 61. Uredbe (EU) br. 1303/2013 (u EUR, nediskontiran) = (1) × (1 – fiksna stopa) (*1)

                                       Najviši javni doprinos mora biti u skladu s pravilima o državnoj potpori i iznosom ukupne odobrene potpore koja je prethodno prijavljena (ako je primjenjivo)

                                       <type=’N’ input=’M’>

                        4.

                        U točki E.1.2. bilješka 3. zamjenjuje se sljedećim:

                                    „(3)

                                    To se ne primjenjuje na sljedeće slučajeve: 1. za projekte koji podliježu pravilima o državnoj potpori u smislu članka 107. Ugovora (vidjeti točku G.1), u skladu s člankom 61. stavkom 8. Uredbe (EU) br. 1303/2013; 2. ako se primjenjuje paušalni iznos (članak 61. stavak 3. točke (a) i (aa) Uredbe (EU) br. 1303/2013) ili smanjenje stope sufinanciranja (članak 61. stavak 5. Uredbe (EU) br. 1303/2013); i 3. ako je zbroj sadašnjih vrijednosti operativnih troškova i troškova zamjene viši od sadašnje vrijednosti prihoda, smatra se da se projektom ne ostvaruju prihodi i u tom se slučaju stavke 7. i 8. može zanemariti te je razmjernu primjenu diskontiranog neto prihoda potrebno odrediti na 100 %.”

               (*1)  U slučaju metode stope umanjenog sufinanciranja ta formula nije primjenjiva (fiksna stopa odražava se u stopi sufinanciranja prioritetne osi, što za posljedicu ima niže financiranje iz EFRR-a/KF-a) te je ukupni prihvatljivi trošak jednak iznosu navedenom u točki 1.”

            PRILOG II.
            Prilog IV. Provedbenoj uredbi Komisije (EU) 2015/207 mijenja se kako slijedi:

                        1.

                        Točka A.8. zamjenjuje se sljedećim:

                                                „A.8.

                                                Vrsta zajedničkog akcijskog plana

                                    ( ) Redovni ( ) Inicijativa za zapošljavanje mladih ( ) Prvi zajednički akcijski plan u okviru cilja ‚Ulaganje za rast i radna mjesta’ (*)
                                    ( ) Prvi zajednički akcijski plan u okviru cilja ‚Europska teritorijalna suradnja’ (**)

                                       [odabrati samo jednu opciju]; <type=’C’ input=’M’>

                                    (*)

                                    Prvi zajednički akcijski plan koji je podnijela država članica u okviru cilja ‚Ulaganje za rast i radna mjesta’ u skladu s člankom 104. stavkom 3. Uredbe (EU) br. 1303/2013 Europskog parlamenta i Vijeća.

                                    (**)

                                    Prvi zajednički akcijski plan koji je podnijela država članica u okviru cilja ‚Europska teritorijalna suradnja’ u skladu s člankom 104. stavkom 3. Uredbe (EU) br. 1303/2013 Europskog parlamenta i Vijeća.”

                        2.

                        Naslov dijela C zamjenjuje se sljedećim:
                        „C.   CILJEVI ZAJEDNIČKOG AKCIJSKOG PLANA”.

                        3.

                        Točka C.1. zamjenjuje se sljedećim:

                                    „C.1.

                                       Molimo opisati ciljeve zajedničkog akcijskog plana i kako on doprinosi ciljevima programa ili relevantnim preporukama za pojedinu zemlju i općim smjernicama ekonomskih politika država članica i Unije u skladu s člankom 121. stavkom 2. UFEU-a te relevantnim preporukama Vijeća koje države članice trebaju uzeti u obzir u svojim politikama zapošljavanja u skladu s člankom 148. stavkom 4. UFEU-a.

                                       <type=’S’ maxlength=’17500’ input=’M’>”

                        4.

                        Točka C.2. zamjenjuje se sljedećim:

                                    „C.2.

                                       Na temelju informacija navedenih u točki C.1, molimo odrediti ciljeve zajedničkog akcijskog plana.

                                                Broj

                                                Kod

                                                Cilj

                                                Cilj zajedničkog akcijskog plana 1 <type=’S’ input=’S’>

                                                   <type=’N’ input=’M’>

                                                   <type=’S’ maxlength=’500’ input=’M’>

                                                Cilj zajedničkog akcijskog plana 2”

                                                …

                        5.

                        Točka C.3. briše se.

                        6.

                        Naslov dijela D zamjenjuje se sljedećim:
                        „D.   OPIS ZAJEDNIČKOG AKCIJSKOG PLANA”.

                        7.

                        U točki D.1.1. tekst u trećem stupcu prvog retka tablice zamjenjuje se sljedećim:
                        „Ciljevi zajedničkog akcijskog plana kojima se njime pridonosi”.

                        8.

                        Naslov točke D.1.2. zamjenjuje se sljedećim:

                                    „D.1.2.

                                    Kako će se projektima pridonijeti postizanju ciljeva zajedničkog akcijskog plana? Molimo obrazložiti.”

                        9.

                        Naslov točke D.1.3. zamjenjuje se sljedećim:

                                    „D.1.3.

                                    Koje su ključne etape, prema potrebi, i ciljevi ostvarenja i rezultata tih projekata?”.

                        10.

                        U točki D.1.3. tekst u drugom stupcu drugog retka tablice zamjenjuje se s „Pokazatelj zajedničkog akcijskog plana”.

                        11.

                        Točka D.3. briše se.

                        12.

                        Tekst između točaka F. i F.1. briše se.

                        13.

                        U točki F.1. tekst u drugom stupcu zamjenjuje se sljedećim:
                        „(Molimo navesti datum početka provedbe)”.

                        14.

                        Naslov dijela G zamjenjuje se sljedećim:
                        „G.   Doprinos zajedničkog akcijskog plana horizontalnim načelima”.

                        15.

                        Između točaka G. i G.1. umeće se sljedeći tekst:
                        „Molimo potvrditi i objasniti kako se zajedničkim akcijskim planom pridonosi horizontalnim načelima kako su utvrđena u odgovarajućem programu ili sporazumu o partnerstvu”.

                        16.

                        Točka G.1. zamjenjuje se sljedećim:

                                    „G.1.

                                       Promicanje ravnopravnosti žena i muškaraca

                                       <type=’S’ maxlength=’3500’ input=’M’>”

                        17.

                        Točka G.3. zamjenjuje se sljedećim:

                                    „G.3.

                                       Promicanje održivog razvoja

                                       <type=’S’ maxlength=’3500’ input=’M’>”

                        18.

                        Točka H.1.2. zamjenjuje se sljedećim:

                                    „H.1.2.

                                    Molimo dostaviti informacije o odabiru zajedničkog akcijskog plana u skladu s člankom 125. stavkom 3. Uredbe (EU) br. 1303/2013.”

                        19.

                        Točke H.1.2.1. i H.1.2.2. brišu se.

                        20.

                        Točka H.4. briše se.

                        21.

                        Točka I.1. zamjenjuje se sljedećim:
                        „I.1.   Troškovi ostvarivanja ključnih etapa i ciljevi ostvarenja i rezultata (molimo popuniti i dodatak o pokazateljima).
                        Molimo popuniti sljedeće tablice pokazateljima koji će se upotrijebiti za financijsko upravljanje zajedničkim akcijskim planom, prema potrebi raščlanjenima prema prioritetnoj osi, fondu i kategoriji regije.”

                        22.

                        Točka I.2. briše se.

            PRILOG III.
            Prilog V. Provedbenoj uredbi (EU) 2015/207 mijenja se kako slijedi:

                        1.

                        U dijelu A, točki 3.2., tablica 4.A (Zajednički pokazatelji ostvarenja za ESF) zamjenjuje se sljedećom tablicom:
                        „Tablica 4.A

                           Zajednički pokazatelji ostvarenja za ESF (prema prioritetnoj osi, prioritetu ulaganja i kategoriji regije).

                           Za Inicijativu za zapošljavanje mladih ni za jednu prioritetnu os ni neki njezin dio raščlamba prema kategoriji regije nije potrebna
                            (*1)

                        Prioritet ulaganja:

                                    Identifikacijska oznaka pokazatelja

                                       Pokazatelj (naziv pokazatelja)

                                       Kategorija regije (prema potrebi)

                                       Ciljna vrijednost (2023.)

                                       Neobvezna raščlamba prema spolu (za cilj)

                                    2014.

                                    2015.

                                    2016.

                                    2017.

                                    2018.

                                    2019.

                                    2020.

                                    2021.

                                    2022.

                                    2023.

                                    Kumulativna vrijednost (izračunana automatski)

                                    Omjer ostvarenja
                                    Neobvezna raščlamba prema spolu

                                       <type=’S’ input=’G’>

                                       <type=’S’ input=’G’>

                                       <type=’S’ input=’G’>

                                       <type=’N’ input=’G’>

                                       <type=’N’ input=’M’>

                                       <type=’N’ input=’M’>

                                       <type=’N’ input=’M’>

                                       <type=’N’ input=’M’>

                                       <type=’N’ input=’M’>

                                       <type=’N’ input=’M’>

                                       <type=’N’ input=’M’>

                                       <type=’N’ input=’M’>

                                       <type=’N’ input=’M’>

                                       <type=’N’ input=’M’>

                                       <type=’N’ input=’G’>

                                       <type=’P’ input=’G’>

                                    Godišnja vrijednost

                                    Ukupno

                                    M

                                    Ž

                                    M

                                    Ž

                                    M

                                    Ž

                                    M

                                    Ž

                                    M

                                    Ž

                                    M

                                    Ž

                                    M

                                    Ž

                                    M

                                    Ž

                                    M

                                    Ž

                                    M

                                    Ž

                                    M

                                    Ž

                                    Ukupno

                                    M

                                    Ž

                                    Ukupno

                                    M

                                    Ž

                                       Nezaposleni (ESF)

                                       Nezaposleni (Inicijativa za zapošljavanje mladih)

                                       Dugoročno nezaposleni (ESF)

                                       Dugoročno nezaposleni (Inicijativa za zapošljavanje mladih)

                                       Neaktivni (ESF)

                                       Neaktivni (Inicijativa za zapošljavanje mladih)

                                       Neaktivni koji se ne obrazuju i ne osposobljavaju (ESF)

                                       Neaktivni koji se ne obrazuju i ne osposobljavaju (Inicijativa za zapošljavanje mladih)

                                       Zaposleni, uključujući samozaposlene

                                       Mlađi od 25 godina (ESF)

                                       Mlađi od 25 godina (Inicijativa za zapošljavanje mladih)

                                       Stariji od 54 godine

                                       Stariji od 54 godine koji su nezaposleni, uključujući dugotrajno nezaposlene, ili koji su neaktivni te se ne obrazuju i ne osposobljavaju

                                       S osnovnim (ISCED 1) ili nižim srednjim obrazovanjem (ISCED 2) (ESF)

                                       S osnovnim (ISCED 1) ili nižim srednjim obrazovanjem (ISCED 2) (Inicijativa za zapošljavanje mladih)

                                       S višim srednjim (ISCED 3) ili visokoškolskim obrazovanjem (ISCED 4) (ESF)

                                       S višim srednjim (ISCED 3) ili visokoškolskim obrazovanjem (ISCED 4) (Inicijativa za zapošljavanje mladih)

                                       S tercijarnim obrazovanjem (ISCED od 5 do 8) (ESF)

                                       S tercijarnim obrazovanjem (ISCED od 5 do 8) (Inicijativa za zapošljavanje mladih)

                                       Migranti, sudionici stranog podrijetla, manjine (uključujući marginalizirane zajednice poput romske zajednice) (ESF)

                                       Migranti, sudionici stranog podrijetla, manjine (uključujući marginalizirane zajednice poput romske zajednice) (Inicijativa za zapošljavanje mladih)

                                       Sudionici s invaliditetom (ESF)

                                       Sudionici s invaliditetom (Inicijativa za zapošljavanje mladih)

                                       Druge osobe u nepovoljnom položaju (ESF)

                                       Druge osobe u nepovoljnom položaju (Inicijativa za zapošljavanje mladih)

                                       Beskućnici ili osobe pogođene socijalnom isključenošću u pogledu stanovanja
                                        (1)
                                       (ESF)

                                       Beskućnici ili osobe pogođene socijalnom isključenošću u pogledu stanovanja (Inicijativa za zapošljavanje mladih)

                                       Iz ruralnih područja
                                        (1)
                                       (ESF)

                                       Iz ruralnih područja (Inicijativa za zapošljavanje mladih)

                                       Broj projekata koje su u cijelosti ili djelomično proveli socijalni partneri ili nevladine organizacije

                                       Broj projekata posvećenih održivom sudjelovanju i napretku žena u zapošljavanju

                                       Broj projekata namijenjenih javnoj administraciji ili javnim službama na nacionalnoj, regionalnoj ili lokalnoj razini

                                       Broj mikropoduzeća te malih i srednjih poduzeća kojima je dana potpora (uključujući i zadružna poduzeća, poduzeća socijalne ekonomije)

                                       Ukupni broj sudionika
                                        (2)

                        2.

                        U dijelu A, točki 3.2., tablica 9. (Troškovi operacija provedenih izvan programskog područja (EFRR i Kohezijski fond u okviru cilja „Ulaganje u rast i radna mjesta”)) zamjenjuje se sljedećim:

                                    „1.

                                    2.

                                    3.

                                    4.

                                    5.

                                    6.

                                    Prioritetna os

                                    Iznos potpore EU-a predviđen za operacije koje se provode izvan programskog područja temeljem odabranih operacija (EUR)

                                    Kao dio potpore EU-a prioritetnoj osi u vrijeme donošenja programa
                                    (%)
                                    (3/potpora EU-a prioritetnoj osi u vrijeme donošenja programa * 100)

                                    Iznos potpore EU-a za operacije koje se provode izvan programskog područja na temelju prihvatljivih izdataka koje je korisnik prijavio upravljačkom tijelu (EUR)

                                    Kao dio potpore EU-a prioritetnoj osi u vrijeme donošenja programa
                                    (%)
                                    (5/potpora EU-a prioritetnoj osi u vrijeme donošenja programa * 100)

                                    Troškovi operacija izvan programskog područja (3)

                                       <type=’S’ input=’S’>

                                       <type=’N’ input=’M’>

                                       <type=’P’ input=’G’>

                                       <type=’N’ input=’M’>

                                       <type=’P’ input=’G’>

                        3.

                        U dijelu A, točki 3.2., u tablici 13. (Zajednički akcijski planovi) tekst osmog stupca prvog retka zamjenjuje se sljedećim:
                        „Vrsta zajedničkog akcijskog plana

                                    1.

                                    redovni

                                    2.

                                    prvi zajednički akcijski plan

                                    3.

                                    Inicijativa za zapošljavanje mladih”.

               (*1)  Strukturirani podaci potrebni za izvješće o Inicijativi za zapošljavanje mladih koje je potrebno dostaviti u travnju 2015. u skladu s člankom 19. stavkom 3. Uredbe (EU) br. 1304/2013 i Prilogom II. toj Uredbi.

               (1)  Procjena na temelju reprezentativnog uzorkovanja. Države članice imaju dvije opcije izvješćivanja. Opcija 1.: Minimalni je zahtjev dostaviti podatke jednom u godišnjem izvješću o provedbi za 2017. U toj se opciji kumulativna vrijednost iskazuje u stupcu ‚Kumulativna vrijednost’ u godišnjem izvješću o provedbi za 2017. Opcija 2.: Godišnje vrijednosti dostavljaju se za svaku godinu.

               (2)  Ukupni broj sudionika uključuje one s potpunom evidencijom (osobnih neosjetljivih podataka) kao i sudionike s nepotpunom evidencijom (osobnih neosjetljivih podataka). Ukupni broj sudionika izračunava se u sustavu SCF2014 na temelju sljedeća tri zajednička pokazatelja ostvarenja: ‚nezaposleni, uključujući dugotrajno nezaposlene’, ‚neaktivni’ i ‚zaposleni, uključujući samozaposlene’. Tim su ukupnim brojem obuhvaćeni samo sudionici s potpunim podacima, uključujući sve osobne neosjetljive podatke. U sveukupni broj sudionika države članice moraju uključiti sve sudionike u okviru ESF-a, uključujući one s nepotpunom evidencijom osobnih neosjetljivih podataka.”

               (3)  U skladu s gornjim granicama iz članka 70. stavka 2. Uredbe (EU) br. 1303/2013 ili članka 20. Uredbe (EU) br. 1299/2013 i podložno njima.”

            PRILOG IV.
            U Prilogu X. dijelu A točki 8.2. tablici 8. (Zajednički akcijski planovi) Provedbene uredbe (EU) 2015/207, tekst osmog stupca prvog retka zamjenjuje se sljedećim:

               „Vrsta zajedničkog akcijskog plana

                           1.

                           redovni

                           2.

                           prvi zajednički akcijski plan”.

            PRILOG V.
            U Prilogu V. dijelu C, točki 15. Provedbene uredbe (EU) 2015/207, tablica se zamjenjuje sljedećim:

                           „13.

                           14.

                           Podaci za reviziju uspješnosti i okvir uspješnosti

                           Samo za izvješće predano 2019.: Ukupni iznos prihvatljivih rashoda koji su nastali na teret korisnika te su plaćeni do 31.12.2018. i potvrđeni Komisiji
                           Članak 21. stavak 2. Uredbe (EU) br. 1303/2013

                           Samo za završno izvješće o provedbi: Ukupni iznos prihvatljivih rashoda koji su nastali na teret korisnika te su plaćeni do 31.12.2023. i potvrđeni Komisiji
                           Članak 22. stavak 7. Uredbe (EU) br. 1303/2013”

            PRILOG VI.
            U Prilogu X. dijelu B točki 12. Provedbene uredbe (EU) 2015/207, tablica se zamjenjuje sljedećim:

                           „13.

                           14.

                           Podaci za reviziju uspješnosti i okvir uspješnosti

                           Samo za izvješće predano 2019.: Ukupni iznos prihvatljivih rashoda koji su nastali na teret korisnika te su plaćeni do 31.12.2018. i potvrđeni Komisiji
                           Članak 21. stavak 2. Uredbe (EU) br. 1303/2013

                           Samo za završno izvješće o provedbi: Ukupni iznos prihvatljivih rashoda koji su nastali na teret korisnika te su plaćeni do 31.12.2023. i potvrđeni Komisiji
                           Članak 22. stavak 7. Uredbe (EU) br. 1303/2013”


title: Provedbena uredba Komisije (EU) 2019/257 оd 13. veljače 2019. o 294. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom

text:
                  14.2.2019

                  HR

                  Službeni list Europske unije

                  L 43/34

         PROVEDBENA UREDBA KOMISIJE (EU) 2019/257
         оd 13. veljače 2019.
         o 294. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom (1), a posebno njezin članak 7. stavak 1. točku (a) te članak 7.a stavak 5.,
         budući da:

                     (1)

                     U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora u skladu s tom uredbom.

                     (2)

                     Odbor za sankcije Vijeća sigurnosti Ujedinjenih naroda odlučio je 8. veljače 2019. izbrisati četiri unosa s popisa osoba, skupina i subjekata na koje se primjenjuje zamrzavanje financijskih sredstava i gospodarskih izvora. Prilog I. Uredbi (EZ) br. 881/2002 trebalo bi stoga na odgovarajući način izmijeniti,

               DONIJELA JE OVU UREDBU:

            Članak 1.
            Prilog I. Uredbi (EZ) br. 881/2002 izmjenjuje se u skladu s Prilogom ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. veljače 2019.

                  Za Komisiju,

                  u ime predsjednika,

                  Voditelj Službe za instrumente vanjske politike

            (1)  SL L 139, 29.5.2002., str. 9.

            PRILOG
            U Prilogu I. Uredbi (EZ) br. 881/2002 pod naslovom „Fizičke osobe” brišu se sljedeći unosi:

               „Hassan Abdullah Hersi Al-Turki (alias (a) Hassan Turki, (b) Hassen Abdelle Fihiye, (c) Sheikh Hassan Abdullah Fahaih, (d) Hassan Al- Turki, (e) Hassan Abdillahi Hersi Turki, (f) Sheikh Hassan Turki, (g) Xasan Cabdilaahi Xirsi, (h) Xasan Cabdulle Xirsi). Datum rođenja: oko 1944. Mjesto rođenja: područje V, Etiopija (područje Ogaden u istočnoj Etiopiji). Državljanstvo: somalijsko. Adresa: Navodno se nalazi u južnoj Somaliji, niža Juba pokraj Kismaya, većinom u Jilibu i Burgabu od studenog 2012. Datum uvrštenja na popis iz članka 2.a stavka 4. točke (b): 6.7.2004.”

               „Jamal Housni (alias (a) Djamel il marocchino, (b) Jamal Al Maghrebi, (c) Hicham). Datum rođenja: 22.2.1983. Mjesto rođenja: Maroko. Adresa: (a) Via Uccelli di Nemi 33, Milano, Italija, (b) via F. De Lemene 50, Milano, Italija. Ostali podaci: U pritvoru u lipnju 2009. Datum određivanja iz članka 2.a stavka 4. točke (b): 2.8.2006.”

               „Malik Muhammad Ishaq (alias Malik Ishaq). Adresa: Pakistan. Datum rođenja: oko 1959. Mjesto rođenja: Rahim Yar Khan, pokrajina Punjab, Pakistan. Državljanstvo: pakistansko. Druge informacije: (a) fizički opis: snažne građe i crnih očiju, crne kose i srednje smeđe puti s gustom crnom bradom; (b) fotografija dostupna za uvrštenje u posebnu objavu Interpola i Vijeća sigurnosti UN-a. Poginuo u Pakistanu 28.7.2015. Datum uvrštenja u skladu s člankom 7.d stavkom 2. točkom i.: 14.3.2014.”

               „Lavdrim Muhaxheri (alias (a) Abu Abdullah al Kosova, (b) Abu Abdallah al-Kosovi, (c) Abu Abdallah al-Kosovo); Datum rođenja: (a) 3.12.1989., (b) oko 1987. Mjesto rođenja: Kaqanik/Kačanik. Adresa: Sirijska Arapska Republika (prema podacima iz rujna 2015.). Datum uvrštenja na popis u skladu s člankom 7.d stavkom 2. točkom (i): 29.9.2015.”